**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL europos jaunimo sostinEI 2021 m. skirtų projektų dalinio finansavimo iš klaipėdos miesto savivaldybės biudžeto lėšų TVARKOS APRAŠO patvirtinimo**

2019 m. liepos 1 d. Nr. T1-208

Klaipėda

Vadovaudamasi Lietuvos Respublikos vietos savivaldos įstatymo 6 straipsnio 8 dalimi ir 7 straipsnio 22 dalimi, Lietuvos Respublikos jaunimo politikos pagrindų įstatymo 3 straipsnio 3 dalimi ir atsižvelgdama į Klaipėdos miesto savivaldybės tarybos 2018 m. rugsėjo 27 d. sprendimą Nr. T2-197 „Dėl pritarimo Klaipėdos miesto savivaldybės paraiškai Europos jaunimo sostinės 2021 m. titului gauti“ ir Klaipėdos miesto savivaldybės tarybos 2019 m. balandžio 12 d. sprendimą Nr. T2-98 „Dėl pritarimo Europos jaunimo forumo ir Klaipėdos miesto savivaldybės bendradarbiavimo dėl Europos jaunimo sostinės 2021 m. titulo sutarties projektui“, Klaipėdos miesto savivaldybės taryba nusprendžia:

1. Patvirtinti Europos jaunimo sostinei 2021 m. skirtų projektų dalinio finansavimo iš Klaipėdos miesto savivaldybės biudžeto lėšų tvarkos aprašą.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Jaunimo reikalų koordinatorė

Aistė Andruškevičiūtė, tel. 39 60 64

2019-06-20